stanford-oval/wikipedia huggingface dataset:
ยศทหารสหรัฐ
สัญญาบัตร > กองทัพอากาศ

ทหารอากาศสหรัฐใช้ลำดับชั้นยศเหมือนทหารบก ยกเว้นยศนายพลห้าดาว
| ชั้นยศ> NATO Code | สูงสุด> OF-11 | นายพล> OF-10 | นายพล> OF-9 | นายพล> OF-8 | นายพล> OF-7 | นายพล> OF-6 | นายพัน> OF-5 | นายพัน> OF-4 | นายพัน> OF-3 | นายร้อย> OF-2 | นายร้อย> OF-1 | นายร้อย> OF-1 | นักเรียน> OF-D |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
เครื่องหมายบนหมวกหนีบ: 
อินทรธนู: 
| ภาษาอังกฤษ | General of the Armies of the United States | General of the Air Force | General | Lieutenant-general | Major-general | Brigadier | Colonel | Lieutenant-colonel | Major | Captain | Lieutenant | Second lieutenant | Officer cadet |  |
| ภาษาไทย | จอมทัพสหรัฐ | จอมพลอากาศ | พลอากาศเอก | พลอากาศโท | พลอากาศตรี | พลอากาศจัตวา | นาวาอากาศเอก | นาวาอากาศโท | นาวาอากาศตรี | เรืออากาศเอก | เรืออากาศโท | เรืออากาศตรี | นักเรียนนายเรืออากาศ |  |
ดูเพิ่ม

ยศทหารสหภาพโซเวียต
โดราเอมอนเดอะมูฟวี่: โนบิตะสำรวจดินแดนจันทรา

| โดราเอมอนเดอะมูฟวี่: โนบิตะสำรวจดินแดนจันทรา |
| --- | --- |

กำกับ: ชินโนซูเกะ ยากูวะ
เขียนบท: มิซูกิ สึจิมูระ
สร้างจาก: โดราเอมอน ของ ฟุจิโกะ ฟุจิโอะ
บริษัทผู้สร้าง: ชินเอแอนิเมชัน 
ผู้จัดจำหน่าย:  โตโฮ  เอ็ม พิคเจอร์ส 
วันฉาย:  1 มีนาคม พ.ศ. 2562   3 ตุลาคม พ.ศ. 2562
ความยาว: 111 นาที
ประเทศ: ญี่ปุ่น
ภาษา: ญี่ปุ่น
ทำเงิน: 5.00 พันล้านเยน
โดราเอมอนเดอะมูฟวี่: โนบิตะสำรวจดินแดนจันทรา (のび太の月面探査記 โนบิตะ โนะ เกะสึเม็น ทันซะกิ) เป็นโดราเอมอนฉบับภาพยนตร์ ลำดับที่ 39 เข้าฉายในประเทศญี่ปุ่นในวันที่ 1 มีนาคม 2562 เป็นเนื้อเรื่องเกี่ยวกับการผจญภัยในดวงจันทร์ ซึ่งเป็นภาพยนตร์เนื้อเรื่องใหม่ทั้งหมด กำกับภาพยนตร์โดยชินโนซูเกะ ยากูวะ ผู้กำกับ โดราเอมอน ตอน โนบิตะบุกดินแดนมหัศจรรย์ เปโกะกับห้าสหายนักสำรวจ  และ โดราเอมอน ตอน โนบิตะกำเนิดประเทศญี่ปุ่น ภาพยนตร์นี้กลายเป็นภาพยนตร์โดราเอมอนภาคสุดท้ายที่ฉายในยุคเฮเซ ก่อนที่จะก้าวเข้าสู่ยุคเรวะ (ภาพยนตร์ถูกฉายก่อนนับศักราชใหม่)
นักแสดง/นักพากย์เสียง

| ตัวละคร | เวอร์ชันญี่ปุ่น  | เวอร์ชันไทย  |
| --- | --- | --- |
| โดราเอมอน | วะซะบิ มิซุตะ | ฉันทนา ธาราจันทร์ |
| โนบิตะ | เมะงุมิ โอะฮะระ | ศันสนีย์ วัฒนานุกูล |
| ซิซุกะ | ยุมิ คะกะซุ | ศรีอาภา เรือนนาค |
| ไจแอนท์ | ซุบะรุ คิมุระ | นิรันดร์ บุญยรัตพันธุ์ |
| ซูเนโอะ | โทะโมะกะซุ เซะกิ | อรุณี นันทิวาส |
| เดคิซึงิ | ชิฮิโกะ ฮากิโนะ | สุลัคษณา เทพหัสดิน ณ อยุธยา |
| ลูกะ | มินากาวะ จุนโกะ | ศรีอาภา เรือนนาค |
| เดียโบโร | โคทาโร่ โยชิดะ | ธีระ โรจนานันท์  |
| ลูน่า | อลิซ ฮิโรเสะ |  |
| อารุ | อิคุเอะ โอทานิ | พนาวรรณ ศรีวะโลสกุล |
| ก็อตดาร์ท | ยูยะ ยากิระ | ธนกฤต เจนคลองธรรม |
| โนบิ โนบิสุเกะ | โยซึเกะ นากะ | ธนกฤต เจนคลองธรรม |
| โนบิ ทามาโกะ | โคโตโนะ มิซูอิชิ | สุลัคษณา เทพหัสดิน ณ อยุธยา |
| โมโซ | ยูคิจิ | อรุณี นันทิวาส |
| โนบิโกะ | ลูนะจัง ยูกิโกะ สามีของโกดาร์ท | มานิต  ปิดตานัง งามมี่ดีงามวงศ์รักษ์ |
| คุณครู | วาตารุ ทากางิ | ธนกฤต เจนคลองธรรม |
| คลับ | ชิเกโอะ ทาคาฮาชิ | ศิวพันธ์ บุณยรัตพันธุ์ |
| แคนเซอร์ | โชอิจิ นาคาโอกะ | นนท์ ศรีโพธิ์ |
| ไคอา | ไอ ซากาอิ | ศรีอาภา เรือนนาค |
| ศาสตราจารย์โกดาร์ท | - | ธีระ โรจนานันท์  |
เพลงประกอบ

เพลงเปิด  : Yume Wo Kanaete Doraemon ช่วยทำความฝันให้เป็นจริงด้วย โดราเอมอน
ศิลปิน : MAO ประสานเสียง : ฮิมาวาริคิดส์
เพลงแทรก  : Usagi no dance (Disco Mix) เหล่ากระต่ายเริงระบำ (ดิสโก้ มิกซ์) - 兎のダンス（ディスコMix）
เพลงปิด : THE GIFT ของขวัญ
ศิลปิน : Dai Hirai
แหล่งข้อมูลอื่น

เว็บไซต์ทางการ (ญี่ปุ่น)
โดราเอมอนเดอะมูฟวี่: เกาะมหาสมบัติของโนบิตะ

| โดราเอมอนเดอะมูฟวี่: เกาะมหาสมบัติของโนบิตะ |
| --- | --- |
โปสเตอร์
กำกับ: Kazuaki Imai
เขียนบท: ฟุจิโกะ ฟุจิโอะ
บทภาพยนตร์: Genki Kawamura
สร้างจาก: โดราเอมอน ของ ฟุจิโกะ ฟุจิโอะ
นักแสดงนำ:   วาซาบิ มิซูตะ  เมงูมิ โอฮาระ  ยูมิ คากาสึ  ซึบารุ คิมูระ  โทโมกาซึ เซกิ  อาโออิ ยูกิ  มาซามิ นางาซาวะ  โย โออิซูมิ 
ดนตรีประกอบ: ทาคายูกิ ฮัตโตริ
บริษัทผู้สร้าง: Shin-Ei Animation 
ผู้จัดจำหน่าย:  โตโฮ
วันฉาย:  3 มีนาคม พ.ศ. 2561  18 ตุลาคม พ.ศ. 2561
ความยาว: 109 นาที
ประเทศ: ญี่ปุ่น
ภาษา: ญี่ปุ่น
โดราเอมอนเดอะมูฟวี่: เกาะมหาสมบัติของโนบิตะ (ญี่ปุ่น: ドラえもん のび太の宝島; โรมาจิ: Doraemon Nobita no Takarajima) เป็นโดราเอมอนฉบับภาพยนตร์การ์ตูนเรื่องยาว และภาพยนตร์ชุดนี้ถือเป็นตอนที่ 38 ของโดราเอมอนฉบับภาพยนตร์ ภาพยนตร์ได้เค้าโครงจากนวนิยายของโรเบิร์ต หลุยส์ สตีเวนสัน เรื่อง เกาะมหาสมบัติ โดยผู้เขียนบทภาพยนตร์คือ Genki Kawamura ผู้อำนวยการสร้างภาพยนตร์เรื่อง หลับตาฝัน ถึงชื่อเธอ และ ศิษย์มหัศจรรย์กับอาจารย์พันธุ์อสูร และ Kazuaki Imai ผู้กำกับ โดราเอมอน ฉบับอนิเมะโทรทัศน์ เป็นผู้กำกับภาพยนตร์ ซึ่งเป็นการกำกับ โดราเอมอน ฉบับภาพยนตร์เป็นครั้งแรก ภาพยนตร์เข้าฉายในประเทศญี่ปุ่นในวันที่ 3 มีนาคม พ.ศ. 2561 และเข้าฉายในประเทศไทยวันที่ 18 ตุลาคม พ.ศ. 2561
นักแสดง

| ตัวละคร | เวอร์ชันญี่ปุ่น | เวอร์ชันไทย |
| --- | --- | --- |
| โดราเอมอน | วาซาบิ มิซูตะ | ฉันทนา ธาราจันทร์ |
| โนบิตะ (โนบิ โนบิตะ) | เมงูมิ โอฮาระ | ศันสนีย์ วัฒนานุกูล |
| ชิซุกะ (มินาโมโต้ ชิซุกะ) | ยูมิ คากาซุ | ศรีอาภา เรือนนาค |
| ไจแอนท์ (โกดะ ทาเคชิ) | ซูบารุ คิมูระ | นิรันดร์ บุญยรัตพันธุ์ |
| ซึเนโอะ (โฮเนคาว่า ซึเนโอะ) | โทโมกาซุ เซกิ | อรุณี นันทิวาส |
| โนบิ โนบิซึเกะ |  | ธนกฤต เจนคลองธรรม |
| โนบิ ทามาโกะ | โคโตโนะ มิตสึอิชิ | สุลัคษณา เทพหัสดิน ณ อยุธยา |
| ฮิเดโทชิ เดคิสุงิ | ชิโอโกะ ฮางิโนะ | สุลัคษณา เทพหัสดิน ณ อยุธยา |
| ควิซ | อาโออิ ยูกิ | ศรีอาภา เรือนนาค |
| ฟล็อค | ไดกิ ยามาชิตะ | นนท์ ศรีโพธิ์ |
| เซร่า | ฟูมิโกะ โอริกาซะ | พนาวรรณ ศรีวะโลสกุล |
| มาเรีย |  | อรุณี นันทิวาส |
| กาก้า | รีวซาบูโระ โอโตโมะ |  |
| วีวี่ | ซาโอริ ฮายามิ | พนาวรรณ ศรีวะโลสกุล |
| ฟีโอน่า | มาซามิ นางาซาวะ | ศรีอาภา เรือนนาค |
| กัปตัน ซิลเวอร์ | โย โออิซูมิ |  |
เพลงประกอบภาพยนตร์

เพลงปิด ญี่ปุ่น: ドラえもん; โรมาจิ:  Doraemon, โดราเอมอน ขับร้องโดย เก็น โฮชิโนะ
เพลงแทรก ญี่ปุ่น: ここにいないあなたへ; โรมาจิ:  Koko ni inai anata e, ในสถานที่ที่ไม่มีเธออยู่ ขับร้องโดย เก็น โฮชิโนะ
แหล่งข้อมูลอื่น

เว็บไซต์ทางการ (ญี่ปุ่น)
ฮอนด้า บริโอ้

| ฮอนด้า บริโอ้ Honda Brio |
| --- | --- |
2018 Honda Brio Satya E (DD1, Indonesia)
ภาพรวม
บริษัทผู้ผลิต: ฮอนด้า
เริ่มผลิตเมื่อ: มีนาคม พ.ศ. 2554 – ปัจจุบัน
ตัวถังและช่วงล่าง
ประเภท: รถยนต์นั่งขนาดเล็กมาก (A-segment / City car; 2011–2018) รถยนต์นั่งขนาดเล็กมาก (B-segment / Subcompact; 2018–present)
รูปแบบตัวถัง: แฮทช์แบค 5 ประตู
โครงสร้าง: เครื่องวางหน้า ขับเคลื่อนล้อหน้า
รุ่นที่คล้ายกัน: Honda Amaze (first generation) Honda Mobilio (second generation) Honda BR-V ฮอนด้า แจ๊ซ ฮอนด้า ซิตี้ ฮอนด้า อินไซท์
ฮอนด้า บริโอ้ (อังกฤษ: Honda Brio) จัดเป็นรถยนต์นั่งขนาดเล็กมาก ผลิตโดยฮอนด้า เครื่องยนต์มีให้เลือกขนาด 1.2 และ 1.3 ลิตร (เฉพาะอินโดนีเซีย) I-VTEC 4 สูบ ระบบเกียร์มีทั้ง ธรรมดา 5 สปีด อัตโนมัติ 5 สปีด และ CVT มีความยาวตัวถังอยู่ที่ 3,610 มิลลิเมตร กว้าง 1,680 มิลลิเมตร สูง 1,485 มิลลิเมตร และมีระยะฐานล้อ 2,345 มิลลิเมตร น้ำหนักตัวเปล่าอยู่ที่ 920 กิโลกรัม 

ในประเทศไทยใช้เครื่องยนต์ 1.2 ลิตร i-VTEC 90 แรงม้า เกียร์ธรรมดา 5 จังหวะ และเกียร์อัตโนมัติแบบ CVT 

ในประเทศอินเดียใช้เครื่องยนต์ 1.2 ลิตร i-VTEC 90 แรงม้า เกียร์ธรรมดาและอัตโนมัติ 5 จังหวะ 

ในประเทศอินโดนีเซียใช้เครื่องยนต์ 1.3 ลิตร i-VTEC 98 แรงม้า เกียร์ธรรมดาและอัตโนมัติ 5 จังหวะ
รุ่นที่ 1 (DD1/2; พ.ศ. 2554) > Gallery

2014 Brio Satya A (DD1; pre-facelift, Indonesia)
2014 Brio Satya E (DD1; pre-facelift, Indonesia)
2018 Brio Satya E (DD1; facelift, Indonesia)
2016 Brio Satya E (DD1; facelift, Indonesia)
2017 Brio RS (DD1; facelift, Indonesia)
2017 Brio RS (DD1; facelift, Indonesia)
2016 Brio RS interior (facelift, Indonesia)
รุ่นที่ 2 (DD1; พ.ศ. 2561–ปัจจุบัน)

| Second generation (DD1) |
| --- | --- |
2018 Honda Brio Satya E (DD1, Indonesia)
ภาพรวม
เริ่มผลิตเมื่อ: สิงหาคม 2561–ปัจจุบัน
แหล่งผลิต: Indonesia: Karawang (Honda Prospect Motor)
ผู้ออกแบบ: ชวกร จิระพิริยะเลิศ
ระบบส่งกำลัง
เครื่องยนต์: 1.2 L L12B i-VTEC I4 (petrol)
กำลัง: 66 kW (89 hp; 90 PS)
ระบบเกียร์: 5-speed manual CVT
มิติ
ระยะฐานล้อ: 2,405 mm (94.7 in)
ความยาว: 3,800–3,815 mm (149.6–150.2 in)
ความกว้าง: 1,680 mm (66.1 in)
ความสูง: 1,485 mm (58.5 in)
น้ำหนัก: 940 kg (2,072 lb)
เมื่อวันที่ 2 สิงหาคม 2561 ในงานมหกรรมยานยนต์ที่อินโดนีเซีย Gaikindo Indonesia International Auto Show 2018 (GIIAS 2018) ได้ทำการเปิดตัวระดับเวิลด์พรีเมียร์ เจเนอเรชั่น 2 ของ Honda Brio โดยใช้ชื่อว่า Honda Brio Satya และรุ่นท็อปเพิ่มความสปอร์ตเป็น Honda Brio RS ย้อนความถึง Honda Brio เจเนอเรชั่นที่ 1 ที่จำหน่ายในไทยถูกพัฒนาเพื่อโครงการอีโคคาร์ เข้าทำตลาดในอินเดีย ฟิลิปปินส์ และอินโดนีเซีย ก็ได้รับการสนับสนุนของรัฐบาลผ่านโครงการ LCGC (Low Cost Green Car) ผ่านมาถึงเวลานี้ก็ต้องยอมรับว่า Honda Brio อยู่ในระดับที่แป๊กของบ้านเรา แต่ด้วยข้อกำหนดการผลิตของอีโคคาร์ ทำให้แก้ปัญหาด้วยรถยนต์รุ่นใหม่ Honda Mobilio, Honda Br-v ดึงพาร์ทไปใช้ร่วมกันหลายจุด ในเจเนอเรชั่น 2 ของ Honda Brio จึงยกให้ทางอินโดนีเซียเป็นตัวหลักในการพัฒนา
Honda Brio 2018 ใช้โคมไฟหน้ามัลติรีเฟล็กเตอร์ กับฮาโลเจน มีไฟเดย์ไลท์ LED กระจกมองข้างพร้อมสัญญาณไฟเลี้ยว LED ด้านท้ายจากเดิมที่ประตูด้านท้ายเดิมเป็นกระจกแผ่นใหญ่ถูกปรับปรุงใหม่ ชุดโคมไฟท้ายรูปตัว C ให้ล้อแม็กซ์อัลลอยขนาด 14 นิ้ว และในรุ่น RS ให้ขนาด 15 นิ้ว แบบปัดเงา ภายในเป็นเบาะผ้าสีเบจ ส่วนรุ่น RS จะให้สีดำ จออินโฟเทนเมนต์แบบสัมผัส ขนาด 6.1 นิ้ว พวงมาลัยไฟฟ้า ESP แบบ 3 ก้านปรับได้ขึ้น-ลง พร้อมปุ่มควบคุมแบบมัลติฟังก์ชัน ใช้เครื่องยนต์เบนซิน 4 สูบ ขนาด 1.2 ลิตร i-VTEC ให้กำลังสูงสุด 90 แรงม้า ที่ 6,000 รอบต่อนาที แรงบิดสูงสุด 110 นิวตันเมตร ที่ 4,800 รอบต่อนาที มีให้จับคู่กับเกียร์ 5MT และอัตโนมัติ CVT ความปลอดภัยที่แจ้งไว้มี ชุดถุงลมนิรภัยคู่หน้า ระบบเบรก ABS/EBD เข็มขัดนิรภัยแบบดึงกลับอัตโนมัติพร้อมระบบผ่อนแรง กุญแจรีโมทแบบ Wave Key ซึ่งรายระเอียดทั้งหมดยังไม่เปิดเผย
รุ่นที่ 2 (DD1; พ.ศ. 2561–ปัจจุบัน) > Gallery

2020 Brio Satya S (DD1, Indonesia)
2019 Brio Satya E (DD1, Indonesia)
2019 Brio RS (DD1, Indonesia)
2018 Brio RS (DD1, Indonesia)
2021 Brio RS Urbanite Edition (DD1, Indonesia)
2021 Brio RS Urbanite Edition (DD1, Indonesia)
2018 Brio RS interior (Indonesia)
Small RS Concept รถต้นแบบ บริโอ รุ่นที่ 2
โดราเอมอนเดอะมูฟวี่: ไดโนเสาร์ตัวใหม่ของโนบิตะ

| โดราเอมอนเดอะมูฟวี่: ไดโนเสาร์ตัวใหม่ของโนบิตะ |
| --- | --- |

กำกับ: คาซูอากิ อิมาอิ
เขียนบท: ฟูจิโกะ ฟูจิโอะ
บทภาพยนตร์: เก็นจิ คาวามูระ
สร้างจาก: โดราเอมอน ของ ฟูจิโกะ ฟูจิโอะ
นักแสดงนำ:   วาซาบิ มิซูตะ  เมงูมิ โอฮาระ  ยูมิ คากาซุ  ซูบารุ คิมูระ  โทโมกาซุ เซกิ 
บริษัทผู้สร้าง: Shin-Ei Animation 
ผู้จัดจำหน่าย:  โตโฮ  เอ็ม พิคเจอร์ส
วันฉาย:  7 สิงหาคม พ.ศ. 2563   19 พฤศจิกายน พ.ศ. 2563
ความยาว: 111 นาที
ประเทศ: ญี่ปุ่น
ภาษา: ญี่ปุ่น
โดราเอมอนเดอะมูฟวี่: ไดโนเสาร์ตัวใหม่ของโนบิตะ (อังกฤษ: Nobita's New Dinosaur; ญี่ปุ่น: のび太の新恐竜; โรมาจิ: Nobita no Shin Kyōryū; ทับศัพท์: โนบิตะ โนะ ชินโควริว)  เป็นโดราเอมอนฉบับภาพยนตร์ ลำดับที่ 40 และเป็นภาพยนตร์ที่ทำขึ้นเพื่อฉลองครบรอบ 50 ปี โดราเอมอน ควบคู่กับ สแตนด์บายมี โดราเอมอน เพื่อนกันตลอดไป 2 เคยมีกำหนดฉายในประเทศญี่ปุ่นในวันที่ 6 มีนาคม พ.ศ. 2563 และมีกำหนดฉายภาพยนตร์ใหม่เป็นวันที่ 7 สิงหาคม พ.ศ. 2563 โดยมีเนื้อเรื่องเกี่ยวกับการผจญภัยในยุคครีเทเชียส พร้อมกับไดโนเสาร์ตัวใหม่ของโนบิตะสองตัว
ภาพยนตร์ชุดนี้ต่างจากภาคก่อน ๆ ที่แม้จะเป็นเนื้อเรื่องใหม่ แต่เป็นการเล่าเรื่องเนื้อหาในโลกคู่ขนานจากตอน ไดโนเสาร์ของโนบิตะ ในช่วงที่เวลามีการทับซ้อนกันในตอนที่เกิดความผันผวนของกาลเวลา โดยเป็นความตั้งใจของผู้เขียนบทที่ต้องการจะหยิบองค์ประกอบความลึกลับของ SF ของผู้เขียนอย่างฟูจิโอะ เอฟ ฟูจิโกะมาใช้ในการเล่าเรื่อง โดยผู้เขียนบทภาพยนตร์คือ เกงกิ คาวามุระ ผู้อำนวยการสร้างภาพยนตร์เรื่อง หลับตาฝัน ถึงชื่อเธอ และ ฤดูฝัน ฉันมีเธอ และ คาซุอากิ อิไม ผู้กำกับ โดราเอมอนฉบับการ์ตูนทีวี เป็นผู้กำกับภาพยนตร์โดราเอมอนครั้งที่ 2 หลังจาก โดราเอมอน ตอน เกาะมหาสมบัติของโนบิตะ เมื่อปี 2018 โดยนี่ถือเป็นภาพยนตร์โดราเอมอนลำดับแรกที่ออกฉายในยุคเรวะ
สืบเนื่องจากเหตุการณ์การแพร่ระบาดของโรคติดเชื้อโคโรนาไวรัส 2019 อย่างรุนแรงในประเทศญี่ปุ่นและอีกหลาย ๆ ประเทศทั่วโลก ส่งผลทำให้ทางโตโฮตัดสินใจเลื่อนการฉายภาพยนตร์ออกไป และได้กำหนดวันฉายใหม่เป็นวันที่ 7 สิงหาคม พ.ศ. 2563 ในขณะที่ประเทศไทย เอ็ม พิคเจอร์เลื่อนการฉายภาพยนตร์ในไทยจากวันที 8 ตุลาคม พ.ศ. 2563 เป็นวันที่ 19 พฤศจิกายน พ.ศ. 2563
นักแสดง

| ตัวละคร | เวอร์ชันญี่ปุ่น  | เวอร์ชันไทย  |
| --- | --- | --- |
| โดราเอมอน | วาซาบิ มิซึตะ | ฉันทนา ธาราจันทร์ |
| โนบิตะ | เมงุมิ โอฮาระ | ศันสนีย์ วัฒนานุกูล |
| ชิซุกะ | ยูมิ คากาซึ | ศรีอาภา เรือนนาค |
| ไจแอนท์ | ซึบารุ คิมูระ | นิรันดร์ บุญยรัตพันธุ์ |
| ซึเนโอะ | โทโมกาซึ เซกิ | อรุณี นันทิวาส |
| คิว | อายะ เอ็นโด | ศรีอาภา เรือนนาค |
| มิว | ริเอะ คูกิมิยะ | พนาวรรณ ศรีวะโลสกุล |
| โกล | ยาซึฮิโระ มามิยะ | ใช้เสียงต้นฉบับ |
| ท๊อป | อิโรกิ ชิโมวาดะ | ใช้เสียงต้นฉบับ |
| ด็อกเตอร์ไดโนเสาร์ | ไดซึเกะ โอโนะ | นนท์ ศรีโพธิ์ |
| โนบิ โนบิสึเคะ |  | ธนกฤต เจนคลองธรรม |
| โนบิ ทามาโกะ | โคโตโนะ มิซูอิชิ | สุลัคษณา เทพหัสดิน ณ อยุธยา |
| ไข่นำทาง | มิโดริ ยุกิ | เทพทัต ว่องมงคลฤทธิ , ศิวพันธ์ บุญยรัตพันธุ์ |
| นาตาลี | นาโอมิ วาตานาเบะ | พนาวรรณ ศรีวะโลสกุล |
| จิล | ทาคุยะ คิมูระ | อภินันท์ ธีระนันทกุล |
| พีซึเกะ | เรียวโนสุเกะ คามิกิ | ศรีอาภา เรือนนาค |
เพลงประกอบภาพยนตร์

เพลงเปิด ไม่มีแต่จะใช้ภาพวิดีโอ 3dcg ประกอบแทนเพลงเปิด
เพลงแทรกและเพลงปิด ญี่ปุ่น: Birthday (วันเกิด) ขับร้องโดย มิสเตอร์ ชิลเดรน
เพลงแทรก ญี่ปุ่น: 君と重ねたモノローグ; โรมาจิ: Kimi to kasaneta monologue (ฉันนั้นกำลังพูดอยู่คนเดียวให้เธอได้ยิน)  ขับร้องโดย มิสเตอร์ ชิลเดรน
แหล่งข้อมูลอื่น

เว็บไซต์ทางการ (ญี่ปุ่น)
อภิวัฒน์ เงินหมื่น

| อภิวัฒน์ เงินหมื่นม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดอำนาจเจริญ เขต 2
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
คะแนนเสียง: 45,655 (48.52%)
สมาชิกสภาผู้แทนราษฎรจังหวัดอำนาจเจริญ เขต 1
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554ดำรงตำแหน่งร่วมกับ วิเชียร อุดมศักดิ์
คะแนนเสียง: 61,141 (34.13%)
 
ข้อมูลส่วนบุคคล
เกิด: 28 เมษายน พ.ศ. 2519 (48 ปี) อำเภอเมืองอำนาจเจริญ จังหวัดอำนาจเจริญ
พรรคการเมือง: ประชาธิปัตย์ (2549–ปัจจุบัน)
บุพการี: สุทัศน์ เงินหมื่น (บิดา)

อภิวัฒน์ เงินหมื่น (เกิด 28 เมษายน พ.ศ. 2519) อดีตสมาชิกสภาผู้แทนราษฎรจังหวัดอำนาจเจริญ สังกัดพรรคประชาธิปัตย์ 2 สมัย
ประวัติ

อภิวัฒน์ เงินหมื่น เกิดเมื่อวันที่ 28 เมษายน พ.ศ. 2519  เป็นบุตรของนายสุทัศน์ เงินหมื่น แกนนำพรรคประชาธิปัตย์ สำเร็จการศึกษาชั้นมัธยมศึกษา จากโรงเรียนสวนกุหลาบวิทยาลัย กรุงเทพมหานคร ระดับปริญญาตรี สาขาระบบเทคโนโลยีคอมพิวเตอร์ จาก Marymouth University ประเทศสหรัฐอเมริกา และปริญญาโท สาขาวิทยาการคอมพิวเตอร์ จากมหาวิทยาลัยวอชิงตัน ประเทศสหรัฐอเมริกา
งานการเมือง

อภิวัฒน์ เงินหมื่น เคยทำงานเป็นนักวิเคราะห์คอมพิวเตอร์ สังกัดการปิโตรเลียมแห่งประเทศไทย (ปตท.) ต่อมาได้เข้าสู่งานการเมืองโดยได้รับเลือกตั้งในการเลือกตั้ง ส.ส. 2550 ในนามพรรคประชาธิปัตย์ และได้รับการเลือกตั้งเป็น ส.ส.สมัยแรก ซึ่งเป็นหนึ่งในห้า ส.ส.ของพรรคประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น วุฒิพงษ์ นามบุตร ศุภชัย ศรีหล้า อิสสระ สมชัย และณิรัฐกานต์ ศรีลาภ)
ต่อมาในการเลือกตั้ง พ.ศ. 2554 เขาได้รับเลือกตั้งเป็น ส.ส. สมัยที่ 2 และเป็นหนึ่งในสี่ ส.ส.ของพรรคประชาธิปัตย์ ในพื้นที่ภาคอีสาน และในปี พ.ศ. 2562 และ 2566 ได้ลงสมัครรับเลือกตั้งในพื้นที่เดิม แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อาซาเดห์ ชาฟิก

| อาซาเดห์ ชาฟิก |
| --- | --- |
เกิด: พ.ศ. 2494 เตหะราน ประเทศอิหร่าน
เสียชีวิต: 23 กุมภาพันธ์ พ.ศ. 2554 (59–60 ปี) ปารีส ประเทศฝรั่งเศส
คู่สมรส: ฟาร์ซาด วาฮิด (2515–2518; หย่า)
บุตร: คัมราน ชาฟิก
บิดามารดา: อะห์มัด ชาฟิก เจ้าหญิงอัชราฟ ปาห์ลาวี
อาซาเดห์ ชาฟิค เก
(พ.ศ. 2494 – 23 กุมภาพันธ์ พ.ศ. 2554) เป็นพระธิดาในเจ้าหญิงอัชราฟ ปาห์ลาวี กับอะห์มัด ชาฟิก ชาวอียิปต์ โดยเจ้าหญิงอัชราฟ พระชนนีในอาซาเดห์เป็นพระขนิษฐาฝาแฝดในพระเจ้าชาห์ โมฮัมหมัด เรซา ปาห์ลาวี ชาห์องค์สุดท้ายแห่งอิหร่าน
ภายหลังการล้มล้างระบอบราชาธิปไตยในอิหร่าน อาซาเดห์ได้ทำการต่อต้านการปกครองอิหร่านของอยาตุลเลาะห์ โคมัยนีในต่างประเทศ โดยอาศัยในคฤหาสน์ดูปง (Villa Dupont) กรุงปารีส ประเทศฝรั่งเศส อาซาเดห์ทำงานทางด้านสิทธิมนุษยชน และช่วยเหลือผู้ลี้ภัยชาวอิหร่านในประเทศตุรกี ด้านชีวิตส่วนตัวได้สมรสทั้งหมดสองครั้ง โดยครั้งสุดท้ายได้สมรสกับอดีตพนักงานชาวอิหร่าน โดยบุตรเพียงคนเดียวจากการสมรสครั้งแรกคือ คัมราน ชาฟิก (Kamran Shafiq) หรือ คาเมรอน ปาห์ลาวี ชาฟิก (Cameron Pahlavi) และต่อมาเจ้าหญิงได้ทำการขายคฤหาสน์ดูปงในภายหลัง
อาซาเดห์ ชาฟิก ได้เสียชีวิตเมื่อวันที่ 23 กุมภาพันธ์ พ.ศ. 2554 ณ ปารีส ประเทศฝรั่งเศส ด้วยโรคมะเร็งเม็ดเลือดขาว สิริอายุ 60 ปี
ศูนย์ส่งเสริมและพัฒนาการเรียนรู้ทางวิทยาศาสตร์

ศูนย์ส่งเสริมและพัฒนาการเรียนรู้ทางวิทยาศาสตร์ หรือในชื่อเดิม ศูนย์วิทยาศาสตร์เพื่อการศึกษา หรือที่นิยมเรียกตามชื่อเดิมของสถานที่ว่า ท้องฟ้าจำลองกรุงเทพ (Bangkok Planetarium) ตั้งอยู่เลขที่ 928 ถนนสุขุมวิท แขวงพระโขนง เขตคลองเตย กรุงเทพมหานคร
ประวัติศูนย์วิทยาศาสตร์เพื่อการศึกษา

| --- | --- |
พ.ศ. 2495: จัดตั้งกองอุปกรณ์การศึกษา
พ.ศ. 2501: คณะกรรมการจัดงานฉลองวันเด็กแห่งชาติ มอบอาคาร “ศาลาวันเด็ก” ในบริเวณสนามเสือป่า
พ.ศ. 2505: คณะรัฐมนตรี อนุมัติให้กระทรวงศึกษาธิการ โดย มล.ปิ่น มาลากุล  รัฐมนตรีว่าการกระทรวงศึกษาธิการ สร้างท้องฟ้าจำลองกรุงเทพและหอดูดาว
18 สิงหาคม 2507: พระบาทสมเด็จพระเจ้าอยู่หัว รัชกาลที่ ๙ และสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ เสด็จพระราชดำเนินทรงประกอบพิธีเปิด อาคารท้องฟ้าจำลองกรุงเทพ
ธันวาคม 2514: สภาคณะปฏิวัติมีมติเห็นชอบให้กระทรวงศึกษาธิการ ดำเนินการจัดตั้งพิพิธภัณฑ์วิทยาศาสตร์
พ.ศ. 2515: รัฐบาลโดยคณะปฏิวัติมีการปรับปรุงระเบียบบริหารราชการของประเทศใหม่ “กองอุปกรณ์การศึกษา” เปลี่ยนชื่อเป็น “กองพิพิธภัณฑ์การศึกษา”
สิงหาคม 2518: เริ่มการสร้างพิพิธภัณฑ์วิทยาศาสตร์
เมษายน 2519: ประกาศพระราชกฤษฎีกาแบ่งส่วนราชการใหม่ “กองพิพิธภัณฑ์การศึกษา”เปลี่ยนชื่อเป็น “ศูนย์บริภัณฑ์เพื่อการศึกษา” ประกอบด้วยหน่วยงานหลัก คือ ศาลาวันเด็ก ท้องฟ้าจำลองกรุงเทพและพิพิธภัณฑ์วิทยาศาสตร์
กุมภาพันธ์ 2520: การก่อสร้างอาคารพิพิธภัณฑ์วิทยาศาสตร์แล้วเสร็จ
24 มีนาคม 2522: ประกาศจัดตั้งกรมการศึกษานอกโรงเรียน โดยมีศูนย์บริภัณฑ์เพื่อการศึกษา เป็นหน่วยงานในสังกัด
9 สิงหาคม 2522: พระบาทสมเด็จพระเจ้าอยู่หัว รัชกาลที่ ๙ เสด็จพระราชดำเนินทรง เปิดพิพิธภัณฑ์วิทยาศาสตร์ แห่งแรกของประเทศไทย
พ.ศ. 2537: เปลี่ยนชื่อหน่วยงานเป็น “ศูนย์วิทยาศาสตร์เพื่อการศึกษา” ในสังกัดกรมการศึกษานอกโรงเรียน
7 กรกฎาคม 2546: ศูนย์วิทยาศาสตร์เพื่อการศึกษา เปลี่ยนชื่อสังกัด จาก กรมการศึกษานอกโรงเรียน เป็นสำนักบริหารงานการศึกษานอกโรงเรียน
1 ตุลาคม 2546: รับการถ่ายโอนภารกิจการดูแลสนามกีฬาบ้านกล้วย มีพื้นที่จำนวน 10 ไร่ 10 ตารางวา ประกอบด้วย สระว่ายน้ำ และสนามเทนนิส พร้อมบ้านพักคนงาน จากสำนักพัฒนาการกีฬาและนันทนาการ กระทรวงการท่องเที่ยวและกีฬา
พ.ศ. 2551: ศูนย์วิทยาศาสตร์เพื่อการศึกษา เปลี่ยนชื่อสังกัด จากสำนักบริหารงานการศึกษานอกโรงเรียน เป็น สำนักงานส่งเสริมการศึกษานอกระบบและการศึกษาตามอัธยาศัย โดยมีพื้นที่ทั้งหมด 38 ไร่ 86 ตารางวา
พ.ศ. 2566: มีการยกฐานะ สำนักงานส่งเสริมการศึกษานอกระบบและการศึกษาตามอัธยาศัย เป็น "กรมส่งเสริมการเรียนรู้"
พ.ศ. 2567: ศูนย์วิทยาศาสตร์เพื่อการศึกษา เปลี่ยนชื่อเป็นศูนย์ส่งเสริมและพัฒนาการเรียนรู้ทางวิทยาศาสตร์ ตามกฎกระทรวงแบ่งส่วนราชการกรมส่งเสริมการเรียนรู้ พ.ศ. 2567 ประกาศในราชกิจจานุเบกษา เล่ม 141 ตอนที่ 66 ก หน้า 6 วันที่ 8 พฤศจิกายน 2567 ทัั้งนี้ มีผลใช้บังคับตั้งแต่วันที่มีประกาศ (8 พฤศจิกายน 2567)
ตราสัญลักษณ์ > ที่มาและแนวคิดในการออกแบบ

แรงบันดาลใจหลักมาจากรูปทรงของกาแล็กซี่ทางช้างเผือก (Milky Way Form) ซึ่งมีความเป็นสากล / ง่ายในการจดจำ / สวยงามแปลกตา และสื่อความหมาย เปรียบเหมือนสัญลักษณ์แทนความเป็นวิทยาศาสตร์ได้อย่างลงตัวที่สุด รูปทรงจำลองของกาแล็กซี่ทางช้างเผือก (ในแนวขวาง) นี้ยังถือได้ว่าเป็นตัวแทนของการค้นคว้า และศึกษาในศาสตร์แห่งความรู้ ความเข้าใจ ในความก้าวหน้าทางด้านวิทยาศาสตร์และเทคโนโลยีในทุก ๆ แขนงไม่เพียงแค่เฉพาะคำจำกัดความของทางดาราศาสตร์เท่านั้น ตราสัญลักษณ์ดังกล่าวสื่อได้ถึงความเป็นศูนย์กลางระดับชาติ สำหรับการศึกษา ค้นคว้า และสะท้อนถึงภารกิจด้านวิทยาศาสตร์ที่ทันสมัย พร้อมการพัฒนาองค์กรความรู้ใหม่ ๆ อยู่ตลอดเวลา และอย่างต่อเนื่องให้กับทั้งเยาวชนและคนทั่วไป ทั้งในและต่างประเทศ ด้วยความสวยงาม จดจำง่าย ทันสมัย และเป็นสากล ทั้งยังเหมาะกับการนำไปใช้ในสื่ออื่นที่เกี่ยวข้องในทุกรูปแบบขององค์กรฯ เองได้อีกด้วย
ตราสัญลักษณ์ > โทนสีที่ใช้

เน้นภาพลักษณ์ที่เป็นสากล / ความเป็นวิทยาศาสตร์ด้วย สีเทา ส่วน สีแดง / (ขาว-พื้นหลัง) / น้ำเงิน แทนความเป็นองค์กรระดับชาติ โดยใช้สีดำเพิ่มความชัดเจนและหนักแน่นให้กับชื่อไทยและอังกฤษ
ตราสัญลักษณ์ > ความสำคัญของตราสัญลักษณ์ใหม่

คงความเป็นเอกลักษณ์ขององค์กร
สื่อความเป็นศูนย์วิทยาศาสตร์เพื่อการศึกษา หรือ Science Center for Education ได้อย่างชัดเจนและตรงประเด็นที่สุด ด้วยรูปลักษณ์ประยุกต์ของ รูปทรงกาแล็คซี่ทางช้างเผือก ที่คุ้นตาเป็นอย่างดีของคนทั้งโลก ทุกเพศ เชื้อชาติ ศาสนา วัย ฯลฯ และแสดงถึงความเป็นองค์กรของไทย ด้วยโทนสี แดง-น้ำเงินและยังไม่ลืมรากเหง้าแห่งตราสัญลักษณ์เดิม ที่ได้นำมาบรรจุไว้ในตราฯ ใหม่ได้อย่างกลมกลืนและลงตัวเป็นการตอกย้ำถึงความสำคัญและที่มาของความเป็นศูนย์วิทยาศาสตร์ฯ ตั้งแต่อดีตถึงปัจจุบัน
สะท้อนภารกิจหลักด้านวิทยาศาสตร์
รูปทรงกาแล็คซี่ประยุกต์ ดังกล่าว สะท้อนได้ชัดเจนที่สุดถึงภาระกิจทางด้านวิทยาศาสตร์ในฐานะเป็นสื่อ / สัญลักษณ์กลาง ในการเข้าใจถึงการตระหนัก ค้นคว้าพัฒนาองค์ความรู้ทั้งมวล ไม่ว่าจะเป็นความรู้ขั้นพื้นฐาน ไปจนกระทั่งถึง ระบบดาราศาสตร์ขั้นสูงและวิทยาศาสตร์สิ่งแวดล้อมของมนุษยชาติ
มีความสวยงาม จดจำง่าย และทันสมัย
รูปทรงกาแล็คซี่ประยุกต์ มีความทันสมัย น่าสนใจ และดึงดูดสายตาให้มีจุดสนใจร่วมเดียวกัน ซึ่งถือเป็นลักษณะเฉพาะตัว จดจำ และเข้าใจได้ง่าย สำหรับกลุ่มเป้าหมายทุกกลุ่ม ไม่ว่าจะเป็นเยาวชน ประชาชน ทั่วไป รวมถึงชาวต่างประเทศไปในทิศทางเดียวกันิทั้งยังมีความสวยงามในด้านสีสันและองค์ประกอบ
มีอรรถประโยชน์ในการใช้งานสูง นอกเหนือด้วยรูปทรงที่โดดเด่น ซึ่งสามารถปรับใช้ให้เข้ากับสภาพการณ์ได้ทุกรูปแบบแล้ว ยังเอื้อต่อการใช้งานในหลาย ๆ โอกาส โดยไม่ทำให้เสียความหมายของความเป็นองค์กรฯ อีกด้วย เช่น
ความเหมาะสมในการปรับสีสันต่อโอกาสวาระ
ความยืดหยุ่นในการใช้งาน สามารถถอด/แยกส่วน ในการใช้งานได้อย่างเหมาะสม
เอื้อต่อการพัฒนาใช้สอยในอนาคต
ตราสัญลักษณ์ดังกล่าว สามารถตอบรับอนาคต / ทิศทางข้างหน้า ของศูนย์วิทยาศาสตร์ฯ ได้เป็นอย่างดีเยี่ยม ทั้งในแง่ของ ความทันสมัย ความเป็นเอกลัษณ์เฉพาะตัว (โดยอนาคต จะสามารถจำได้แม้เพียงเห็นโลโกอย่างเดียว) ใช้ในกิจกรรมต่าง ๆ / การใช้สอยให้เกิดประโยชน์ด้านการค้า (SCE: Souvenir Shop Zone) เช่น ปรับใช้ในเสื้อยืดเพื่อจำหน่าย, เข็มกลัด, อุปกรณ์การเรียน, พวงกุญแจ, อุปกรณ์ต่าง ๆ ในด้านวิทยาศาสตร์ของศูนย์ฯ เป็นต้น
เครื่องฉายดาว > เครื่องฉายดาว ZEISS Mark IV (มาร์ค โฟร์)

ในปี พ.ศ. 2505 คณะรัฐมนตรี ซึ่งมี ม.ล.ปิ่น มาลากุล เป็นรัฐมนตรีว่าการกระทรวงศึกษาธิการในขณะนั้น ได้อนุมัติให้กระทรวงศึกษาธิการดำเนินการสร้างท้องฟ้าจำลองกรุงเทพ และหอดูดาว ซึ่งเป็นอุปกรณ์สำคัญมีประโยชน์อย่างยิ่งต่อการศึกษาวิชาภูมิศาสตร์ วิทยาศาสตร์ และดาราศาสตร์ ตลอดจนเป็นแหล่งที่เยาวชนสามารถไปชุมนุมหาความรู้ได้ง่าย เยาวชนจะได้เรียนจากของจำลองเหมือนของจริงทำให้เข้าใจได้ลึกซึ้งและรวดเร็วกว่าการสอนด้วยปากเปล่าทั้งก่อให้เกิดความรู้ ความคิด ความมีเหตุผลและความเพลิดเพลิน ด้วยกระทรวงศึกษาธิการได้มอบให้กองอุปกรณ์การศึกษา กรมวิชาการเป็นเจ้าของในการก่อสร้างและดำเนินการต่อไป
คณะรัฐบาลได้อนุมัติให้ดำเนินการ ก่อสร้างเมื่อ วันที่ 30 มกราคม พ.ศ. 2504 โดยมีห้างบีกริม แอนโก กรุงเทพ จำกัด และตัวแทน บริษัท คาร์ลไซซ์ ในสหพันธรัฐเยอรมันเป็นผู้ดำเนินการก่อสร้างพร้อมติดตั้งอุปกรณ์ต่าง ๆ จนเรียบร้อย พระบาทสมเด็จพระเจ้าอยู่หัว รัชกาลที่ 9 และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงประกอบพิธีเปิดอาคารท้องฟ้าจำลองกรุงเทพเมื่อวันอังคารที่ 18 สิงหาคม พ.ศ. 2507
พระบาทสมเด็จพระเจ้าอยู่หัว รัชกาลที่ 9 และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ทรงประกอบพิธีเปิด อาคารท้องฟ้าจำลองกรุงเทพและทอดพระเนตรการแสดงทางท้องฟ้า วันที่ 18 สิงหาคม 2507 ท้องฟ้าจำลองกรุงเทพ เปิดแสดงให้บริการแก่ประชาชน ตั้งแต่วันที่ 19 สิงหาคม 2507 เป็นต้นมา
ชื่อเรียกอย่างเป็นทางการด้านเทคนิคว่า เครื่องฉายดาวระบบกลไกมอเตอร์และเลนส์ (Opto mechanical)
บริษัทผู้ผลิต Carl Zeiss Co., Ltd. ประเทศเยอรมนี
ชื่อรุ่น เครื่องฉายดาว ZEISS Mark IV (มาร์ค โฟร์)
ท้องฟ้าจำลองกรุงเทพ ใช้ไซซ์ส รุ่นที่ 4 ซึ่งประกอบด้วยระบบเครื่องกล ระบบไฟฟ้า และระบบแสงที่ประณีตซับซ้อน สามารถแสดงภาพดวงดาวบนท้องฟ้าของประเทศใดก็ตาม ตามวันและเวลาที่ต้องการ โดยมีความสามารถฉายดาวฤกษ์ได้ 9,000 ดวง, ฉายดวงอาทิตย์ ดวงจันทร์ และดาวเคราะห์ 5 ดวง เคลื่อนผ่านกลุ่มดาวต่าง ๆ, ฉายภาพกลุ่มดาว ทางช้างเผือก กระจุกดาว ดาวหาง ดาวตก เมฆ แสงรุ่งอรุณ แสงสนธยา, แสดงการเกิดสุริยุปราคา จันทรุปราคา เส้นศูนย์สูตร เส้นสุริยวิถี เส้นเมอริเดียน ระบบสุริยะ และโลกหมุนรอบตัวเอง